pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัด สธ. ให้รพ.ในสังกัดทุกแห่งเป็น COVID Free Setting พร้อมมุ่งหน้าฉีดวัคซีนให้ได้ 100 ล้านโดส
วันอาทิตย์ที่ 21 พฤศจิกายน 2564
ปลัด สธ. ให้รพ.ในสังกัดทุกแห่งเป็น COVID Free Setting พร้อมมุ่งหน้าฉีดวัคซีนให้ได้ 100 ล้านโดส
ปลัด สธ. ให้รพ.ในสังกัดทุกแห่งเป็น COVID Free Setting พร้อมมุ่งหน้าฉีดวัคซีนให้ได้ 100 ล้านโดส
ปลัดกระทรวงสาธารณสุข มอบนโยบายให้โรงพยาบาลในสังกัดทุกแห่งใช้มาตรการCOVID Free Setting สร้างพื้นที่ปลอดภัยจากโควิด 19 ให้ผู้มารับบริการ เป็นต้นแบบให้กับหน่วยงาน องค์กรอื่น ๆ พร้อมให้ทุกจังหวัดจัดสัปดาห์ฉีดวัคซีนสู่เป้าหมาย 100 ล้านโดส 27 พฤศจิกายน - 5 ธันวาคม 2564 เนื่องในวันสถาปนากระทรวงสาธารณสุขและวันพ่อแห่งชาติ เพิ่มความครอบคลุมการฉีดวัคซีนโควิด 19 สร้างความปลอดภัยรับการเปิดประเทศตามนโยบายรัฐบาล
นายแพทย์เกียรติภูมิ วงศ์รจิต ปลัดกระทรวงสาธารณสุข เปิดเผยว่า กระทรวงสาธารณสุขได้ออกแบบมาตรการCOVID Free Setting เพื่อให้การเปิดกิจการ/กิจกรรม สถานบริการต่าง ๆ รวมถึงการเปิดประเทศตามนโยบายรัฐบาลมีความปลอดภัย ซึ่งโรงพยาบาลถือเป็นสถานบริการรูปแบบหนึ่งที่มีผู้มารับบริการจํานวนมาก ดังนั้นต้องทําพื้นที่ให้ปลอดภัยจากโรคโควิด 19 เช่นกัน จึงมอบนโยบายให้ทุกโรงพยาบาลในสังกัดใช้มาตรการ COVID Free Setting เหมือนกับสถานบริการทั่วไป คือ บุคลากรต้องได้รับการฉีดวัคซีนครบตามเกณฑ์ส่วนผู้รับบริการหากยังไม่ได้ฉีดวัคซีนหรือฉีดไม่ครบ จะต้องตรวจคัดกรองด้วย ATK ก่อนเข้าพื้นที่เพื่อความปลอดภัยของบุคลากรและผู้รับบริการรายอื่น โดยจะเร่งให้โรงพยาบาลและสํานักงานสาธารณสุขจังหวัดดําเนินการให้แล้วเสร็จภายในสัปดาห์หน้า เพื่อเป็นต้นแบบให้กับหน่วยงาน และองค์กรอื่น ๆ ปฏิบัติตาม
นายแพทย์เกียรติภูมิกล่าวต่อว่า ในส่วนของการฉีดวัคซีนโควิด 19 ตามเป้าหมาย 100 ล้านโดสได้มีหนังสือถึงหัวหน้าศูนย์บริหารสถานการณ์โรคโควิด 19 กระทรวงมหาดไทย และนายแพทย์สาธารณสุขจังหวัดทุกจังหวัด ให้เร่งรัดการฉีดในผู้ที่ยังไม่ได้รับวัคซีน โดยเฉพาะผู้สูงอายุ ผู้ป่วยติดเตียง หญิงตั้งครรภ์ เนื่องจากกลุ่มนี้เมื่อป่วยจะเสี่ยงอาการรุนแรงและเสียชีวิตสูง รวมถึงให้ขยายการฉีดในกลุ่มแรงงานต่างด้าว ทั้งที่ขึ้นทะเบียนถูกต้องและไม่ได้ขึ้นทะเบียนด้วย และกําหนดจัดสัปดาห์ฉีดวัคซีนสู่เป้าหมาย 100 ล้านโดส ระหว่างวันที่ 27 พฤศจิกายน- 5 ธันวาคม 2564 เนื่องในวันสถาปนากระทรวงสาธารณสุข และวันพ่อแห่งชาติ เน้นให้รู้ถึงประโยชน์ของวัคซีนโควิด 19กระตุ้นให้ผู้ที่ยังไม่ได้ฉีดวัคซีนเข้ารับการฉีดมากขึ้น เพื่อลดการแพร่ระบาด ลดอาการรุนแรงและเสียชีวิตสร้างความปลอดภัยให้ทุกคนในประเทศ และสร้างความเชื่อมั่นให้กับนักท่องเที่ยวรองรับนโยบายเปิดประเทศของรัฐบาล
****************************** 21 พฤศจิกายน 2564
รัฐบาลไทย-ข่าวทำเนียบรัฐบาล-รฟม. สนับสนุนผู้ประกอบการร้านอาหารในแนวสายทางโครงการรถไฟฟ้า
วันอังคารที่ 22 มิถุนายน 2564
รฟม. สนับสนุนผู้ประกอบการร้านอาหารในแนวสายทางโครงการรถไฟฟ้า
ส่งมอบกล่องทันใจเติมความสุขให้แก่โรงพยาบาลเจริญกรุงประชารักษ์
วันที่ 21 มิถุนายน 2564 การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้ส่งมอบอาหารกล่อง พร้อมข้อความอวยพรจากผู้บริหารและพนักงาน รฟม. ภายใต้กิจกรรม “กล่องทันใจ เติมความสุขให้ประชาชน” จํานวน 800 กล่อง ให้แก่โรงพยาบาลเจริญกรุงประชารักษ์ เพื่อสนับสนุนบุคลากรทางการแพทย์และประชาชนที่รักษาตัวอยู่ในโรงพยาบาล เนื่องจากสถานการณ์การแพร่ระบาดของเชื้อไวรัส COVID–19 โดยอาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้ามหานคร สายเฉลิมรัชมงคล (MRT สายสีน้ําเงิน) ได้แก่
- ร้านอิ่มอร่อย ตลาดสามย่าน (สถานีสามย่าน)
พิกัดร้าน https://goo.gl/maps/gYLFTVMVnzsqDiXD7
- ร้านตาโตโอชา (สถานีสามย่าน) ตั้งอยู่ภายในร้าน Too Fast To Sleep @Samyan
พิกัดร้าน https://goo.gl/maps/zyUPdynrzU49StoM6
- ร้านขาหมูบ่อนไก่ (สถานีลุมพินี)
พิกัดร้าน https://goo.gl/maps/kTT4KiKAkV74F4ii6
- ร้านไส้อั่วหมูย่าง ป้ากาบ (สถานีวัดมังกร)
พิกัดร้าน https://goo.gl/maps/CDz63vXycb75DSoG9
- ร้าน ต.รุ่งโรจน์ (สถานีสีลม)
พิกัดร้าน https://goo.gl/maps/A2Pp37jZKEomJZE87
ทั้งนี้ รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 ประมาณ 8,000 กล่อง เพื่อนําไปส่งมอบให้แก่โรงพยาบาลและสถานพยาบาลต่างๆ โดยมีระยะเวลาดําเนินกิจกรรมตั้งแต่เดือนพฤษภาคม - มิถุนายน 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-เปิดลงทะเบียนเข้าประเทศแบบ Test & Go วันแรก
วันอังคารที่ 1 กุมภาพันธ์ 2565
เปิดลงทะเบียนเข้าประเทศแบบ Test & Go วันแรก
วันอังคารที่ 1 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (1ก.พ.65) เป็นวันแรกที่ผู้ที่ต้องการเดินทางเข้ามาในประเทศไทยจากทุกประเทศทั้งชาวไทยและชาวต่างชาติสามารถลงทะเบียนในรูปแบบ Test and Go ได้ โดยจะต้องมีหลักฐานการจองที่พักในโรงแรมที่มีโรงพยาบาลคู่ปฏิบัติการในวันแรกและวันที่ 5 ของการเดินทางซึ่งเป็นโรงแรมต่างพื้นที่กันได้ และหลักฐานการชําระเงินเพื่อตรวจคัดกรองโรคโควิด-19 ด้วยวิธี RT-PCR จํานวน 2 ครั้ง คือ ในวันแรกและวันที่ 5 ของการเดินทางโดยจะต้องรอในที่พักจนกว่าจะได้ผลตรวจ มีประกันภัยวงเงินคุ้มครองไม่น้อยกว่า 50,000 ดอลลาร์สหรัฐ ยกเว้นผู้ที่มีสิทธิรักษาพยาบาลของไทยอยู่แล้ว หรือนายจ้างรับผิดชอบค่าใช้จ่ายให้ และมีผลการตรวจหาเชื้อโควิด-19 ด้วยวิธี RT-PCR ภายใน 72 ชม.ก่อนเดินทาง ยกเว้น เด็กอายุต่ํากว่า 6 ปี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมการขนส่งทางบก ถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา วันที่ 28 กรกฎาคม 2565
วันอังคารที่ 26 กรกฎาคม 2565
กรมการขนส่งทางบก ถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา วันที่ 28 กรกฎาคม 2565
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เป็นประธานในพิธีถวายพระพรชัยมงคล พระบาทสมเด็จพระปรเมนทรรามาธิบดีศรีสินทร มหาวชิราลงกรณ มหิศรภูมิพลราชวรางกูร กิติสิริสมบูรณอดุลยเดช สยามินทราธิเบศรราชวโรดม บรมนาถบพิตร พระวชิรเกล้าเจ้าอยู่หัว และถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา วันที่ 28 ก.ค. 2565 โดยมีนายเสกสม อัครพันธุ์ รองอธิบดีกรมการขนส่งทางบก พร้อมด้วยคณะผู้บริหารกรมการขนส่งทางบก เข้าร่วมพิธีดังกล่าว ณ บริเวณโถงกลาง อาคาร 1 ชั้น 1 กรมการขนส่งทางบก
รัฐบาลไทย-ข่าวทำเนียบรัฐบาล-ความคืบหน้าการใช้สิทธิโครงการคนละครึ่ง ระยะที่ 4
วันพุธที่ 16 มีนาคม 2565
ความคืบหน้าการใช้สิทธิโครงการคนละครึ่ง ระยะที่ 4
ความคืบหน้าโครงการคนละครึ่ง ระยะที่ 4 จากข้อมูลสะสม ณ วันที่ 15 มี.ค.2565 เวลา 23.00 น. พบว่ามีผู้ใช้สิทธิที่เข้าร่วมโครงการคนละครึ่ง ระยะที่ 3 25.46 ล้านราย มียอดใช้จ่าย 53,771.6 ลบ. และผู้ใช้สิทธิกลุ่มใหม่ 7.91 แสนราย มียอดใช้จ่าย 1,400.4 ลบ.
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าโครงการคนละครึ่ง ระยะที่ 4 (โครงการฯ ระยะที่ 4) โดยจากข้อมูลสะสม ณ วันที่ 15 มีนาคม 2565 ณ เวลา 23.00 น. พบว่า มีผู้ใช้สิทธิที่เป็นประชาชนที่เข้าร่วมโครงการคนละครึ่ง ระยะที่ 3 (ประชาชนกลุ่มเดิมฯ) จํานวน 25.46 ล้านราย ซึ่งมียอดใช้จ่าย 53,771.6 ล้านบาท และมีผู้ใช้สิทธิที่เป็นประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 (ประชาชนกลุ่มใหม่ฯ) จํานวน 7.91 แสนราย ซึ่งมียอดใช้จ่าย 1,400.4 ล้านบาท รวมมีผู้ใช้สิทธิทั้งหมดจํานวน 26.25 ล้านราย และยอดการใช้จ่ายรวม 55,172.0 ล้านบาท แบ่งเป็นเงินที่ประชาชนจ่าย 28,055.8 ล้านบาท และรัฐร่วมจ่าย 27,116.2 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 23,040.3 ล้านบาท ร้านธงฟ้า 9,455.7 ล้านบาท ร้าน OTOP 2,469.7 ล้านบาท ร้านค้าทั่วไป 19,126.3 ล้านบาท ร้านบริการ 977.5 ล้านบาท และกิจการขนส่งสาธารณะ 102.5 ล้านบาท สําหรับประชาชนที่ได้รับสิทธิทั้งหมด 26.38 ล้านราย เป็นประชาชนกลุ่มเดิมฯ ที่กดยืนยันสิทธิและมีการใช้สิทธิโครงการฯ ระยะที่ 4 แล้ว จํานวน 25.46 ล้านราย จากจํานวนผู้ใช้จ่ายโครงการคนละครึ่ง ระยะที่ 3 จํานวน 26.35 ล้านราย และในส่วนของผู้ประกอบการมีผู้ประกอบการที่เข้าร่วมโครงการฯ ระยะที่ 4 แล้วจํานวน 1.35 ล้านราย โดยเป็นผู้ประกอบการรายใหม่ 2.75 หมื่นราย
ทั้งนี้ ประชาชนสามารถใช้จ่ายโครงการฯ ระยะที่ 4 ได้จนถึงวันที่ 30 เมษายน 2565 และสําหรับผู้ประกอบการร้านค้ารายใหม่ยังสามารถลงทะเบียนเข้าร่วมโครงการฯ ระยะที่ 4 ผ่าน www.คนละครึ่ง.com หรือติดต่อเจ้าหน้าที่กรุงเทพมหานคร เจ้าหน้าที่กระทรวงมหาดไทยในพื้นที่หรือสาขาธนาคารกรุงไทยฯ ได้อย่างต่อเนื่องจนกว่ากระทรวงการคลังจะประกาศปิดรับสมัคร
สํานักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทําการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-รมช.ประภัตร ลงพื้นที่อำเภอศรีประจันต์ มั่นใจ 5 โครงการส่งเสริมอาชีพ ช่วยเกษตรกรชาวสุพรรณบุรี สร้างรายได้ สู้วิกฤต COVID-19
วันเสาร์ที่ 19 มิถุนายน 2564
รมช.ประภัตร ลงพื้นที่อําเภอศรีประจันต์ มั่นใจ 5 โครงการส่งเสริมอาชีพ ช่วยเกษตรกรชาวสุพรรณบุรี สร้างรายได้ สู้วิกฤต COVID-19
รมช.ประภัตร ลงพื้นที่อําเภอศรีประจันต์ มั่นใจ 5 โครงการส่งเสริมอาชีพ ช่วยเกษตรกรชาวสุพรรณบุรี สร้างรายได้ สู้วิกฤต COVID-19
(วันที่ 19 มิ.ย. 64) นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่สํานักงานเทศบาลตําบลวังยาง และที่ทําการองค์การบริหารส่วนตําบลศรีประจันต์ อําเภอศรีประจันต์ จังหวัดสุพรรณบุรี ให้กําลังใจประชาชนในพื้นที่ ซึ่งกําลังเผชิญกับสถานการณ์การระบาดของโรคติดเชื้อไวรัสโคโรนา ทั้งนี้ ได้นําต้นพลิกอ่อน จํานวน 20,000 ต้น และสารอินทรีย์ พร้อมปุ๋ย มามอบให้กับเกษตรกรในพื้นที่ เพื่อเป็นการสนับสนุน “โครงการสางเสริมอาชีพเสริมสร้างรายได้ กู้วิกฤต COVID-19” บรรเทาความเดือดร้อนให้กับประชาชนในเบื้องต้น โดยมีหัวหน้าส่วนราชการและผู้นําภาคประชาชนเข้าร่วม
นอกจากนี้ รมช.ประภัตร ยังได้กล่าวถึงการส่งเสริมอาชีพให้กับเกษตรกรในพื้นที่ เพื่อสร้างรายได้ในช่วงที่ว่างเว้นจากการทํานา โดยจะส่งเสริมตั้งแต่ต้นน้ํา กลางน้ํา และปลายน้ํา เริ่มตั้งแต่การหาพันธุ์พืชและสัตว์ ไปจนถึงการหาตลาดรับซื้อผลผลิตของเกษตรกร โดยโครงการที่จะส่งเสริมในพื้นที่จังหวัดสุพรรณบุรี มีดังนี้ 1.โครงการส่งเสริมอาชีพให้เกษตรกรปลูกพริก 2.โครงการส่งเสริมอาชีพให้เกษตรกรเลี้ยงจิ้งหรีด 3.โครงการส่งเสริมอาชีพให้เกษตรกรเลี้ยงปลาดุก 4.โครงการส่งเสริมอาชีพให้เกษตรกรเลี้ยงไก่ไข่ - เป็ดไข่ 5.โครงการส่งเสริมอาชีพให้เกษตรกรเลี้ยงวัว โดยทุกโครงการฯ นั้นรมช.ประภัตรได้เน้นย้ํากับหน่วยงานในพื่นที่ ให้ลงพื้นที่ให้ข้อมูลรายละเอียดต่างๆ และสํารวจความต้องการเข้าร่วมโครงการฯ ของเกษตรกรในทันที ทั้งนี้ ทุกโครงการฯ ที่สนับสนุนส่งเสริมอาชีพ รมช.ประภัตร ได้มีการเริ่มทดลองทําแปลงเรียนรู้ไว้ในพื้นที่ สําหรับให้เกษตรกรเข้ามาเรียนรู้อย่างครบวงจรแล้ว
รัฐบาลไทย-ข่าวทำเนียบรัฐบาล-รมช.มนัญญา ส่งเสริมอาชีพปลูกฟ้าทลายโจรสู้ภัยโควิด-19 จ.อุทัยธานี
วันพุธที่ 4 สิงหาคม 2564
รมช.มนัญญา ส่งเสริมอาชีพปลูกฟ้าทลายโจรสู้ภัยโควิด-19 จ.อุทัยธานี
รมช.มนัญญา ส่งเสริมอาชีพปลูกฟ้าทลายโจรสู้ภัยโควิด-19 จ.อุทัยธานี
รมช.มนัญญาส่งเสริมอาชีพปลูกฟ้าทลายโจรสู้ภัยโควิด-19จ.อุทัยธานี
​นางสาวมนัญญาไทยเศรษฐ์ รัฐมนตรีช่วยว่าการกระทรวงเกษตรละสหกรณ์กล่าวภายหลังตรวจเยี่ยมแปลงปลูกฟ้าทะลายโจร ต.ระบํา อ.ลานสัก จ.อุทัยธานีว่าจากสถานการณ์การแพร่ระบาดของไวรัสโคโรนา 2019 (โควิด–19) ระลอกใหม่ที่รุนแรงมากขึ้นส่งผลทําให้ผู้ป่วยติดเชื้อโควิด–19 จํานวนมากขึ้น ซึ่งปัจจุบันยังมีการแพร่กระจายเป็นวงกว้างและรวดเร็ว ความหวังที่จะลดการติดเชื้อได้คือวัคซีนและยารักษาโรค ที่จะสามารถหยุดยั้ง ลดจํานวนผู้ติดเชื้อ และลดความรุนแรงให้แก่ผู้ป่วยติดเชื้อโควิด–19ได้ จากการศึกษาวิจัยสมุนไพรไทย เพื่อใช้เป็นยาทางเลือกในการรักษาผู้ป่วยติดเชื้อโควิด–19พบว่า สมุนไพรฟ้าทะลายโจร มีผลยับยั้งเชื้อไวรัสและมีฤทธิ์ต้านการเพิ่มจํานวนของเชื้อไวรัสหากนํามาใช้ร่วมรักษากับการแพทย์แผนปัจจุบันในผู้ป่วยติดเชื้อโควิด–19 ที่มีระดับความรุนแรงน้อย (ไม่มีภาวะปอดอักเสบ) ผู้ป่วยส่วนใหญ่มีอาการดีขึ้นตามลําดับและแทบไม่พบผลข้างเคียงอีกด้วย
​รมช.มนัญญากล่าวต่อไปว่ากระทรวงเกษตรและสหกรณ์จึงมีนโยบายขับเคลื่อนการปลูกสมุนไพรฟ้าทะลายโจรโดยมอบหมายให้กรมส่งเสริมสหกรณ์จัดทําโครงการส่งเสริมการปลูกฟ้าทะลายโจรในสถาบันเกษตรกร ซึ่งกรมวิชาการเกษตรจะสนับสนุนพันธุ์ที่มีสารแอนโดรกราโฟไลค์สูง ให้กับสหกรณ์ที่เข้าร่วมโครงการ ซึ่งจะทําให้เกษตรกรมีรายได้เพิ่มขึ้น และอนาคตอาจจะกลายเป็นพืชเศรษฐกิจตัวใหม่ ต่อไป
​ทั้งนี้สํานักงานสหกรณ์จังหวัดอุทัยธานี ได้คัดเลือกสหกรณ์ที่มีความพร้อมและพื้นที่เหมาะสมเข้าร่วมโครงการ เพื่อขับเคลื่อนขยายพื้นที่ปลูกฟ้าทะลายโจรป้อนเป็นวัตถุดิบให้กับกระทรวงสาธารณสุข จึงได้จัดทําโครงการปลูกพืชสมุนไพร (ฟ้าทะลายโจร)สู้ภัยโควิด–19 ของสมาชิกสหกรณ์ในจังหวัดอุทัยธานีขึ้น วัตถุประสงค์เพื่อส่งเสริมอาชีพการปลูกฟ้าทะลายโจรแก่สมาชิกสหกรณ์ในพื้นที่คทช. และสหกรณ์ในจังหวัดอุทัยธานีเพื่อขยายพื้นที่ปลูกฟ้าทะลายโจรป้อนเป็นวัตถุดิบในการผลิตยาทางเลือกในการรักษาโรคโควิด–19โดยมีกลุ่มเป้าหมายคือสมาชิกสหกรณ์การเกษตรในจังหวัดอุทัยธานีจํานวน 40 ราย พื้นที่ 40 ไร่ดําเนินกิจกรรมจัดทําแปลงเรียนรู้/สาธิต ในพื้นที่ส่วนกลางของสหกรณ์ที่เข้าร่วมโครงการตลอดจนส่งเสริม สนับสนุน สหกรณ์จัดทําแผนการตลาด เพื่อรวบรวมและจําหน่ายผลผลิตฟ้าทะลายโจรของสมาชิก
รัฐบาลไทย-ข่าวทำเนียบรัฐบาล-สำนักงานคณะกรรมการการรักษาความมั่นคงปลอดภัยทางไซเบอร์แห่งชาติ
วันอาทิตย์ที่ 22 สิงหาคม 2564
สํานักงานคณะกรรมการการรักษาความมั่นคงปลอดภัยทางไซเบอร์แห่งชาติ
วันศุกร์ที่ 30 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลจัดตั้งสํานักงานคณะกรรมการการรักษาความมั่นคงปลอดภัยทางไซเบอร์แห่งชาติ หรือ สกมช.ขึ้น เพื่อให้เป็นผู้ดําเนินการตาม พ.ร.บ.การรักษาความมั่นคงปลอดภัยทางไซเบอร์ พ.ศ.2562 โดยเป็นหน่วยงานของรัฐ มีอํานาจหน้าที่เฝ้าระวัง ติดตาม วิเคราะห์ ประมวลผลข้อมูล และแจ้งเตือนภัยคุกคามทางไซเบอร์ ที่จะสร้างความเสียหายแก่ระบบคอมพิวเตอร์และข้อมูลสารสนเทศของประเทศไทย ซึ่งอาจส่งผลกระทบต่อความมั่นคงของรัฐ ระบบเศรษฐกิจ สังคมและประชาชน นอกจากนี้ ยังให้ความช่วยเหลือแก่หน่วยงานภาครัฐและเอกชน ในการป้องกัน รับมือ และลดความเสี่ยงจากภัยคุกคาม โดยเฉพาะโครงสร้างพื้นฐานด้านสารสนเทศที่สําคัญได้อย่างมีประสิทธิภาพสูงสุด
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดฯ วรวรรณ เยี่ยมชมร้านค้าสวัสดิการสำนักงานปลัดกระทรวงอุตสาหกรรม
วันพฤหัสบดีที่ 6 มกราคม 2565
รองปลัดฯ วรวรรณ เยี่ยมชมร้านค้าสวัสดิการสํานักงานปลัดกระทรวงอุตสาหกรรม
นางวรวรรณ ชิตอรุณ รองปลัดกระทรวงอุตสาหกรรม เยี่ยมชมร้านค้าสวัสดิการสํานักงานปลัดกระทรวงอุตสาหกรรม
รองปลัดฯ วรวรรณ เยี่ยมชมร้านค้าสวัสดิการสํานักงานปลัดกระทรวงอุตสาหกรรม
วันที่ 5 มกราคม 2565 นางวรวรรณ ชิตอรุณ รองปลัดกระทรวงอุตสาหกรรม เยี่ยมชมร้านค้าสวัสดิการสํานักงานปลัดกระทรวงอุตสาหกรรม อาคารนารายณ์ พร้อมทั้งกําชับให้ร้านค้าเฝ้าระวังความเสี่ยงและปฏิบัติตามมาตรการป้องกันโควิด-19 อย่างต่อเนื่อง เพื่อป้องกันการแพร่ระบาดโรคโควิด-19 โดยมี นางรวีวรรณ อุตรนคร ผู้อํานวยการกองกลาง นําเยี่ยมชม
รัฐบาลไทย-ข่าวทำเนียบรัฐบาล-ธ.ก.ส. มอบของขวัญปีใหม่ให้กำลังใจลูกค้า จัดมาตรการ “ชำระดีมีคืน-นาทีทองลดดอกเบี้ยสู้โควิด” ถึง 31 มี.ค. 65
วันจันทร์ที่ 13 ธันวาคม 2564
ธ.ก.ส. มอบของขวัญปีใหม่ให้กําลังใจลูกค้า จัดมาตรการ “ชําระดีมีคืน-นาทีทองลดดอกเบี้ยสู้โควิด” ถึง 31 มี.ค. 65
ธ.ก.ส. ออกโครงการชําระดีมีคืน โดยคืนดอกเบี้ย ร้อยละ 20 ของดอกเบี้ยที่ชําระจริง วงเงิน 1,200 ล้านบาท และโครงการนาทีทองลดดอกเบี้ยสู้โควิด โดยลดดอกเบี้ยที่ค้างชําระสูงสุด ร้อยละ 50 เพื่อสร้างขวัญกําลังใจและบรรเทาภาระทางการเงิน ช่วยเสริมสภาพคล่องในการใช้จ่าย
ธ.ก.ส. ออกโครงการชําระดีมีคืน โดยคืนดอกเบี้ย ร้อยละ 20 ของดอกเบี้ยที่ชําระจริง วงเงิน 1,200 ล้านบาท และโครงการนาทีทองลดดอกเบี้ยสู้โควิด โดยลดดอกเบี้ยที่ค้างชําระสูงสุด ร้อยละ 50 เพื่อสร้างขวัญกําลังใจและบรรเทาภาระทางการเงิน ช่วยเสริมสภาพคล่องในการใช้จ่ายในช่วงเทศกาลปีใหม่ให้กับลูกค้าที่ได้รับผลกระทบจากภาวะเศรษฐกิจและCOVID-19พร้อมสนับสนุนสินเชื่อใหม่ในการฟื้นฟูและพัฒนาอาชีพเพื่อสร้างรายได้ ตั้งแต่ 15 ธันวาคม2564 ถึง 31 มีนาคม 2565
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่าจากสถานการณ์การแพร่ระบาดของเชื้อ COVID-19 เป็นระยะเวลานาน ส่งผลกระทบทั้งทางด้านเศรษฐกิจและสังคม โดยในภาคการเกษตรได้รับผลกระทบในเรื่องราคาผลผลิตตกต่ําและบางส่วนลูกหลานถูกเลิกจ้างงาน ทําให้รายได้ลดลง ซึ่งที่ผ่านมา ธ.ก.ส. ได้ดําเนินโครงการพักชําระหนี้และปรับปรุงโครงสร้างหนี้ให้กับลูกค้าตามศักยภาพเพื่อบรรเทาความเดือดร้อนและลดความกังวลในด้านภาระหนี้สินไปแล้ว และเพื่อเป็นการเสริมสภาพคล่องในการลงทุนและการจับจ่ายใช้สอยในช่วงเทศกาลปีใหม่ ธ.ก.ส. ได้ออกมาตรการเพื่อช่วยเหลือลูกค้าที่ได้รับผลกระทบจากสถานการณ์การแพร่ระบาดของเชื้อไวรัสCOVID-19 จํานวน 2 โครงการ ได้แก่
โครงการชําระดีมีคืน ปีบัญชี 2564 สําหรับลูกค้าทั่วไปที่มีหนี้คงเหลือ ณ วันที่ 31 ตุลาคม 2564 ยกเว้นหนี้เงินกู้โครงการที่ได้รับชดเชยดอกเบี้ยตามนโยบายรัฐบาล ที่ชําระหนี้ตามกําหนดเวลา โดยธนาคารจะคืนดอกเบี้ยเข้าบัญชีเงินฝากลูกค้าโดยตรง ร้อยละ 20 ของดอกเบี้ยที่ชําระจริงไม่เกินรายละ 1,000 บาท วงเงินงบประมาณ 1,200 ล้านบาท โดยจะมีเกษตรกรลูกค้าได้รับประโยชน์กว่า 4.1 ล้านราย
และโครงการนาทีทองลดดอกเบี้ยสู้โควิด ปีบัญชี 2564 สําหรับลูกค้าที่มีภาระหนี้คงค้าง หรือลูกค้าที่ปรับปรุงโครงสร้างหนี้ ณ วันที่ 31 ตุลาคม 2564โดย ธ.ก.ส. จะลดดอกเบี้ย ดังนี้ 1) กรณีชําระหนี้เสร็จสิ้นเป็นรายสัญญาและ/หรือกรณีเป็นสัญญาปรับปรุงโครงสร้างหนี้ โดยธนาคารจะลดดอกเบี้ยที่ค้างชําระรวมถึงเบี้ยปรับที่มี ไม่เกินร้อยละ 50 ณ วันชําระหนี้ 2)กรณีชําระดอกเบี้ยได้เสร็จสิ้น แต่ไม่สามารถชําระต้นเงินได้ จะลดดอกเบี้ยค้างชําระรวมถึงเบี้ยปรับที่มีร้อยละ 30 ของดอกเบี้ยที่ชําระจริง3) กรณีชําระดอกเบี้ยได้บางส่วนจะลดดอกเบี้ยค้างชําระรวมถึงเบี้ยปรับที่มีร้อยละ 20 ของดอกเบี้ยที่ชําระจริง4) กรณีกลุ่มเกษตรกรสหกรณ์ นิติบุคคล และกองทุนหมู่บ้านและชุมชนเมือง ที่ชําระดอกเบี้ยได้เสร็จสิ้นหรือบางส่วน จะลดดอกเบี้ยค้างชําระรวมถึงเบี้ยปรับที่มีร้อยละ 10 ของดอกเบี้ยที่ชําระจริง
ทั้งนี้ เมื่อชําระหนี้แล้ว ลูกค้าสามารถรับการสนับสนุนสินเชื่อใหม่เพื่อนําไปลงทุนในการประกอบอาชีพ รวมถึงการฟื้นฟูอาชีพเพื่อสร้างรายได้ โดยเป็นไปตามเงื่อนไขของ ธ.ก.ส. ซึ่งผู้ที่สนใจ สามารถยื่นความประสงค์ได้ตั้งแต่ 15 ธันวาคม 2564 ถึง 31 มีนาคม 2565 ที่ ธ.ก.ส. ทุกสาขาทั่วประเทศ หรือสอบถามข้อมูลเพิ่มเติมได้ที่ Call Center 02-555-0555
รัฐบาลไทย-ข่าวทำเนียบรัฐบาล-บีโอไอประชุมเชิงปฎิบัติการภายใต้กรอบเอเปคร่วมกับ สสว.
วันศุกร์ที่ 24 มิถุนายน 2565
บีโอไอประชุมเชิงปฎิบัติการภายใต้กรอบเอเปคร่วมกับ สสว.
บีโอไอประชุมเชิงปฎิบัติการภายใต้กรอบเอเปคร่วมกับ สสว.
บีโอไอประชุมเชิงปฎิบัติการภายใต้กรอบเอเปคร่วมกับ สสว.
เมื่อวันที่ 22 มิถุนายน 2565 นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (บีโอไอ) (ที่ 2 จากซ้าย) ได้เข้าร่วมเสวนาการประชุมเชิงปฏิบัติการภายใต้กรอบเอเปค เรื่อง “Facilitating MSMEs into Sustainable Players for the Economic Recovery: The case of MSMEs in the aerospace industry” จัดโดย สํานักงานส่งเสริมวิสาหกิจขนาดกลางและขนาดย่อม (สสว.) เพื่อหารือระหว่างผู้เชี่ยวชาญระดับภูมิภาคเกี่ยวกับโอกาสที่จะฟื้นฟูเศรษฐกิจ โดยมีผู้เข้าร่วมงานรวมทั้งหมด 200 คนณ โรงแรมอีสตินแกรนด์ สาทร กรุงเทพฯ
รัฐบาลไทย-ข่าวทำเนียบรัฐบาล-กรมทางหลวงชนบท เปิดใช้ทางต่างระดับข้าม ทล.37 อำเภอหัวหิน จังหวัดประจวบคีรีขันธ์
วันจันทร์ที่ 12 กรกฎาคม 2564
กรมทางหลวงชนบท เปิดใช้ทางต่างระดับข้าม ทล.37 อําเภอหัวหิน จังหวัดประจวบคีรีขันธ์
กรมทางหลวงชนบท (ทช.) กระทรวงคมนาคม ดําเนินโครงการก่อสร้างทางต่างระดับ  ข้ามทางหลวงแผ่นดินหมายเลข 37 เชื่อมระหว่างทางหลวงชนบทสาย ปข.2052 กับทางหลวงชนบทสาย ปข.2057 อําเภอหัวหิน จังหวัดประจวบคีรีขันธ์ เสร็จสมบูรณ์
กรมทางหลวงชนบท (ทช.) กระทรวงคมนาคม ดําเนินโครงการก่อสร้างทางต่างระดับ ข้ามทางหลวงแผ่นดินหมายเลข 37 เชื่อมระหว่างทางหลวงชนบทสาย ปข.2052 กับทางหลวงชนบทสาย ปข.2057 อําเภอหัวหิน จังหวัดประจวบคีรีขันธ์ เสร็จสมบูรณ์
นายปฐม เฉลยวาเรศ อธิบดีกรมทางหลวงชนบท เปิดเผยว่า ในปัจจุบันถนนเพชรเกษม อําเภอหัวหิน จังหวัดประจวบคีรีขันธ์ มีปริมาณการจราจรค่อนข้างมาก โดยเฉพาะรถบรรทุก ทําให้การจราจรบริเวณสี่แยก (จุดตัดระหว่างทางหลวงแผ่นดินหมายเลข 37 กับทางหลวงชนบทสาย ปข.2057) ติดขัด และเกิดอุบัติเหตุบ่อยครั้ง ส่งผลให้เกิดความไม่ปลอดภัยในชีวิตและทรัพย์สิน ทั้งนี้ เพื่อป้องกันการเกิดอุบัติเหตุบนถนนเพชรเกษม บริเวณสี่แยก แก้ไขปัญหาการจราจรติดขัด ให้ประชาชนสามารถสัญจรและขนส่งสินค้าได้อย่างสะดวก รวดเร็ว ปลอดภัยมากยิ่งขึ้น รวมถึงเป็นการส่งเสริมการท่องเที่ยวในจังหวัดประจวบคีรีขันธ์ สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ทช. จึงได้ดําเนินโครงการก่อสร้างทางต่างระดับข้ามทางหลวงแผ่นดินหมายเลข 37 เชื่อมระหว่างทางหลวงชนบทสาย ปข.2052 กับสาย ปข.2057 อําเภอหัวหิน จังหวัดประจวบคีรีขันธ์ โดยได้ก่อสร้างสะพานข้ามมีลักษณะเป็น 2 สะพานวางขนานกัน ขนาด 4 ช่องจราจร ไป-กลับ พร้อมก่อสร้างจุดกลับรถใต้สะพานก่อนถึงทางแยกทั้ง 2 ข้าง มีถนนต่อเชื่อมสะพาน ขนาด 4 ช่องจราจร โดยมีจุดกลับรถทั้ง 2 ข้าง ตลอดจนระบบระบายน้ํา เครื่องหมายจราจร ไฟฟ้าแสงสว่าง และสิ่งอํานวยความปลอดภัย รวมระยะทาง 2.071 กิโลเมตร ซึ่งปัจจุบันได้ดําเนินการก่อสร้างแล้วเสร็จและเปิดให้ประชาชนได้ใช้สัญจรแล้ว
รัฐบาลไทย-ข่าวทำเนียบรัฐบาล-รมว.พิพัฒน์ ลุยจัดเวิร์กช็อปด่วน 6 หน่วยงาน
วันจันทร์ที่ 20 มิถุนายน 2565
รมว.พิพัฒน์ ลุยจัดเวิร์กช็อปด่วน 6 หน่วยงาน
กระตุ้นท่องเที่ยวทั้งตลาดในและต่างประเทศ ฟื้นเศรษฐกิจและสังคม
โจทย์ใหญ่ที่ท้าทาย กับการกลับมาเป็นมหาอํานาจด้านการท่องเที่ยวอีกครั้งของประเทศไทย ท่านรัฐมนตรีพิพัฒน์ รัชกิจประการ พร้อมหน่วยงานในสังกัด ประกอบด้วย สํานักปลัดกระทรวงการท่องเที่ยวฯ กรมการท่องเที่ยว กรมพละศึกษา การท่องเที่ยวแก่งประเทศไทย การกรีฬาแห่งประเทศไทย องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (อพท.)กองบัญชาการตํารวจท่องเที่ยว ประชุมสกัดยาแรงกระตุ้นท่องเที่ยวทั่วประเทศ พร้อมรับการเดินทางของนักท่องเที่ยวในประเทศ และรับการกลับมาของนักท่องเที่ยวชาวต่างชาติ ครั้งนี้เป็นการรวมตัวอย่างอบอุ่นของ ผู้บริหารในสังกัด และได้รับการต้อนรับอย่างดีมากจากกับทีมผู้บริหารการไฟฟ้าฝ่ายผลิต (กฟผ) เช่นกัน นอกจาก มิตรภาพ และความสุขบนการสร้างสรรค์สินค้าบริการ ช่องทางการตลาดแล้ว ยังได้ มีการบูรณาการแผนงาน Booster Shot ที่จะทําให้บรรลุ เป้าหมายตาม การพลิกฟื้นประเทศไทย “ฟื้นประเทศด้วยท่องเที่ยว” นักท่องเที่ยวชาวไทย 160 ล้านคนครั้ง กับอัตราการเข้าพักเฉลี่ย 55% นักท่องเที่ยวชาวต่างชาติ ไม่น้อยกว่า 10 ล้านคน #WorkationThailand #ฟื้นประเทศด้วยท่องเที่ยว #เที่ยวเมืองไทยAmazingยิ่งกว่าเดิม #เปิดประเทศ #AmazingNewChapters #ไทยเที่ยวไทย
รัฐบาลไทย-ข่าวทำเนียบรัฐบาล-นำเข้าได้! เมล็ดพันธุ์ “กัญชา - กัญชง - กระท่อม” ขึ้นทะเบียนที่เว็บกรมวิชาการเกษตร ส่วน ปชช. ซื้อเมล็ดได้จากร้านที่มีใบอนุญาต สอบถามได้ที่ สายด่วน 1174
วันอาทิตย์ที่ 12 มิถุนายน 2565
นําเข้าได้! เมล็ดพันธุ์ “กัญชา - กัญชง - กระท่อม” ขึ้นทะเบียนที่เว็บกรมวิชาการเกษตร ส่วน ปชช. ซื้อเมล็ดได้จากร้านที่มีใบอนุญาต สอบถามได้ที่ สายด่วน 1174
......
กระทรวงเกษตรและสหกรณ์ ออกประกาศ กษ. เพื่อรองรับการนําเข้าเมล็ดพันธุ์ กัญชา กัญชง และกระท่อม สนับสนุนการเป็นพืชเศรษฐกิจใหม่ ให้ประชาชนสามารถนําเข้าเมล็ดพันธุ์ของพืชทั้ง 3 ชนิดได้จากทุกประเทศ โดยประเทศต้นทางต้องแนบ “ใบรับรองปลอดศัตรูพืช” (PC) และ “ใบรับรองว่าไม่ใช่พืชที่มีการตัดต่อพันธุกรรม” (GMO) กํากับมาด้วย โดยจะไม่มีการเก็บเมล็ดตัวอย่างมาสุ่มตรวจอย่างพืชชนิดอื่นเนื่องจากมีราคาสูง แต่จะใช้การติดตามตรวจสอบที่แปลงปลูกหรือแหล่งเพาะพันธุ์จําหน่ายแทน
.
ผู้นําเข้าหรือผู้รวบรวมและจําหน่าย ให้ขึ้นทะเบียนที่เว็บไซต์ของกรมวิชาการเกษตร ซึ่งอนุญาตได้ภายใน 1 วัน ส่วนนักวิจัย นักพัฒนา นักปรับปรุงพันธุ์ ขึ้นทะเบียนเพื่อขอการรับรองพันธุ์จากกรมวิชาการเกษตรได้ สําหรับประชาชนที่ต้องการซื้อเมล็ดไปปลูกขอให้ซื้อจากร้านค้าที่มีใบอนุญาตจากกรมวิชาการเกษตร ซึ่งร้านจะต้องแสดงใบอนุญาตให้ผู้ซื้อเห็นได้ด้วย สอบถามเพิ่มเติมได้ที่ศูนย์ One Stop Service กรมวิชาการเกษตร โทร. 1174
.
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดกอบชัยฯ ปิดการฝึกอบรมหลักสูตร การเป็นข้าราชการที่ดี รุ่นที่ 18
วันพุธที่ 2 กุมภาพันธ์ 2565
ปลัดกอบชัยฯ ปิดการฝึกอบรมหลักสูตร การเป็นข้าราชการที่ดี รุ่นที่ 18
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในพิธีปิดการฝึกอบรมหลักสูตร การเป็นข้าราชการที่ดี รุ่นที่ 18
ปลัดกอบชัยฯ ปิดการฝึกอบรมหลักสูตร การเป็นข้าราชการที่ดี รุ่นที่ 18
วันนี้ (2 กุมภาพันธ์ 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในพิธีปิดการฝึกอบรมหลักสูตรการเป็นข้าราชการที่ดี รุ่นที่ 18 โดยให้โอวาทแก่ข้าราชการทั้ง 45 คน พร้อมร่วมถ่ายรูปกับข้าราชการที่ผ่านการฝึกอบรมฯ ผ่านช่องทางอิเล็กทรอนิกส์ระบบ ZOOM โดยมี นางสาวสุนีย์ โสภณ ผู้อํานวยการกองบริหารทรัพยากรบุคคล สํานักงานปลัดกระทรวงอุตสาหกรรม เข้าร่วมด้วย ณ ห้องชุณหะวัณ ชั้น 3
รัฐบาลไทย-ข่าวทำเนียบรัฐบาล-รัฐบาลแก้ปัญหาการใช้รถยนต์ไม่จดทะเบียน กำหนดให้ “ป้ายแดง” มีอายุ 5 ปี
วันพฤหัสบดีที่ 21 กรกฎาคม 2565
รัฐบาลแก้ปัญหาการใช้รถยนต์ไม่จดทะเบียน กําหนดให้ “ป้ายแดง” มีอายุ 5 ปี
วันพฤหัสบดีที่ 21 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลปรับปรุงกฎหมายเพื่อแก้ปัญหาการใช้รถยนต์ไม่จดทะเบียน โดยเห็นชอบร่างกฎกระทรวง ซึ่งเป็นการกําหนดให้ใบอนุญาตขับรถหรือให้ผู้อื่นขับรถที่มีไว้เพื่อขายหรือเพื่อซ่อม สมุดคู่มือประจํารถ และเครื่องหมายพิเศษ หรือ ป้ายแดง มีอายุ 5 ปี นับแต่วันออกใบอนุญาต ผู้มีรถยนต์ไว้เพื่อขายหรือเพื่อซ่อมต้องรายงานการใช้ป้ายแดงผ่านระบบอิเล็กทรอนิกส์ทุกครั้งที่มีการหมุนเวียนไปใช้กับรถคันอื่น รวมถึงให้ใบอนุญาตสิ้นสุดเมื่อผู้รับอนุญาตเสียชีวิต หรือ สิ้นสภาพนิติบุคคล หรือ เลิกประกอบกิจการ หรือโดนเพิกถอนใบอนุญาต และต้องคืนใบอนุญาต ป้ายแดง และสมุดคู่มือประจํารถ ภายใน 15 วัน นับแต่วันที่ใบอนุญาตสิ้นสุด เพื่อให้ทางการสามารถควบคุมการใช้เครื่องหมายพิเศษได้อย่างมีประสิทธิภาพ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ พร้อมสนับสนุนการจัดตั้ง “คณะทำงานฮาลาลไทยแลนด์” (Thailand Halal Taskforce) ลุยตลาดกลุ่มประเทศมุสลิม
วันพุธที่ 30 มีนาคม 2565
นายกฯ พร้อมสนับสนุนการจัดตั้ง “คณะทํางานฮาลาลไทยแลนด์” (Thailand Halal Taskforce) ลุยตลาดกลุ่มประเทศมุสลิม
นายกฯ พร้อมสนับสนุนการจัดตั้ง “คณะทํางานฮาลาลไทยแลนด์” (Thailand Halal Taskforce) ลุยตลาดกลุ่มประเทศมุสลิม เพิ่มมูลค่าส่งออกอาหารฮาลาลกว่า 30 ล้านล้านดอลลาร์สหรัฐ
วันนี้ (วันที่ 30 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามความคืบหน้าการดําเนินงานของการประชุมคณะกรรมการส่งเสริมสินค้าและผลิตผลการเกษตรมาตรฐานฮาลาล ซึ่งล่าสุดมีมติให้จัดตั้ง “คณะทํางานฮาลาลไทยแลนด์” (Thailand Halal Taskforce) ขยายความร่วมมือทางการค้าและการลงทุนผ่านอุตสาหกรรมสินค้าเกษตรและอาหารมาตรฐานฮาลาล รวมทั้งยังเป็นการเพิ่มช่องทางการส่งออกสินค้า สร้างงานสร้างอาชีพเพิ่มเติมให้แก่เกษตรกรและผู้ประกอบการไทยให้เข้าถึงตลาดกลุ่มประเทศมุสลิมได้มากยิ่งขึ้น
โฆษกประจําสํานักนายกฯ กล่าวว่า นับเป็นความสําเร็จของรัฐบาลที่ได้ต่อยอดเจรจาขยายความร่วมมือเกี่ยวกับการค้าการลงทุนสินค้าเกษตรและอาหาร และระบบรับรองมาตรฐานฮาลาล กับสหรัฐอาหรับเอมิเรตส์ (UAE) รวมทั้งจากกรณีที่ซาอุดีอาระเบียยกเลิกการห้ามนําเข้าไก่แปรรูปจากไทย ซึ่งเป็นความสําเร็จจากนายกรัฐมนตรีที่ได้ฟื้นฟูความสัมพันธ์กับซาอุดีอาระเบียได้เป็นผลสําเร็จ จนเมื่อวันที่ 28 มีนาคม 2565 ที่ผ่านมา ไทยได้ส่งออกไก่แปรรูปล็อตแรกไปยังซาอุดีอาระเบีย คาดว่า ภายในสิ้นปี 2565 นี้จะส่งออกได้อีก 300 ตู้ ปริมาณ 6,000 ตัน มูลค่ากว่า 400-500 ล้านบาท ซึ่งสินค้าทั้งหมดจะผ่านกระบวนการมาตรฐานสากลอย่างเคร่งครัดตามหลักศาสนาอิสลาม และผ่านการรับรองจากคณะกรรมการกลางอิสลามแห่งประเทศไทยโดยคณะทํางานฮาลาลไทยแลนด์ที่ตั้งขึ้นนี้ เป็นการบูรณาการความร่วมมือทั้งจากภาครัฐและภาคเอกชน อาทิ ผู้แทนจากหลายหน่วยงาน ได้แก่ คณะกรรมการกลางอิสลามแห่งประเทศไทย สถาบันมาตรฐานฮาลาลแห่งประเทศไทย ศูนย์ AIC สถาบันฮาลาล มหาวิทยาลัยสงขลานครินทร์ ศูนย์วิทยาศาสตร์ฮาลาลจุฬาลงกรณ์มหาวิทยาลัย สถาบันอาหาร สมาคมการค้านักธุรกิจไทยมุสลิม สภาอุตสาหกรรมแห่งประเทศไทย หอการค้าไทยและสภาหอการค้าแห่งประเทศไทย เป็นต้น ขณะที่ภาครัฐมีกระทรวงเกษตรและสหกรณ์ กระทรวงพาณิชย์ กระทรวงการต่างประเทศ และกระทรวงอุตสาหกรรม ภายใต้แผนปฏิบัติการฮาลาล (Thailand Halal Blueprint) ซึ่งเป็นแผนแม่บทสําหรับการพัฒนาอุตสาหกรรมฮาลาลของไทยให้มีศักยภาพในการแข่งขันในตลาดที่สําคัญ
นายธนกร กล่าวว่า ประเทศไทยเป็นผู้ผลิตและส่งออกอาหารอันดับ 13 ของโลก จึงมีศักยภาพในการผลิตและส่งออกสินค้าฮาลาล จึงพร้อมเดินหน้า และเชื่อมั่นว่าจะเข้าถึงตลาดประชากรมุสลิมซึ่งมีจํานวนกว่า 2,000 ล้านคน รวมทั้งต่อยอดโครงการลงทุนเขตส่งเสริมอุตสาหกรรมเกษตรฮาลาล ใน 5 จังหวัด ภาคใต้ ยะลา นราธิวาส ปัตตานี สตูล และสงขลา นายกรัฐมนตรีเล็งเห็นถึงความสําคัญของการขยายความร่วมมือด้านการค้าการลงทุนของไทยในต่างประเทศเพื่อเพิ่มมูลค่าทางเศรษฐกิจ โดยประเทศไทยมีศักยภาพและมีมาตรฐานในการพัฒนาสินค้าเกษตรและอาหารฮาลาล จึงเชื่อมั่นว่าคณะทํางานฮาลาลไทยแลนด์นี้ จะเร่งรัดการขยายความร่วมมือด้านสินค้าเกษตรและอาหารมาตรฐานฮาลาล ซึ่งเป็นตลาดใหญ่มีมูลค่าตลาดกว่า 30 ล้านล้านดอลลาร์สหรัฐ ได้สําเร็จ และจะสามารถยกระดับความเชื่อมั่นเป็นที่ยอมรับจากผู้บริโภคได้ทั้งในประเทศและต่างประเทศ
รัฐบาลไทย-ข่าวทำเนียบรัฐบาล-วธ. นำเทียนพรรษาไปถวายพระอารามหลวง 10 วัด พร้อมเชิญชวนชาวพุทธรักษาศีล ลด ละ เลิกอบายมุข และจัดทำ Web Application วันสำคัญทางพระพุทธศาสนา ให้ประชาชนร่วมกิจกรรมธรรมะ Online
วันจันทร์ที่ 11 กรกฎาคม 2565
วธ. นําเทียนพรรษาไปถวายพระอารามหลวง 10 วัด พร้อมเชิญชวนชาวพุทธรักษาศีล ลด ละ เลิกอบายมุข และจัดทํา Web Application วันสําคัญทางพระพุทธศาสนา ให้ประชาชนร่วมกิจกรรมธรรมะ Online
วธ. นําเทียนพรรษาไปถวายพระอารามหลวง 10 วัด พร้อมเชิญชวนชาวพุทธรักษาศีล ลด ละ เลิกอบายมุข และจัดทํา Web Application วันสําคัญทางพระพุทธศาสนา ให้ประชาชนร่วมกิจกรรมธรรมะ Online ได้ตลอดพรรษา
วธ. นําเทียนพรรษาไปถวายพระอารามหลวง 10 วัด พร้อมเชิญชวนชาวพุทธรักษาศีล ลด ละ เลิกอบายมุข และจัดทํา Web Application วันสําคัญทางพระพุทธศาสนา ให้ประชาชนร่วมกิจกรรมธรรมะ Online ได้ตลอดพรรษา
วันจันทร์ที่ 11 กรกฎาคม 2565 เวลา 07.00 น. พระพรหมวัชรเมธี เจ้าอาวาสวัดอรุณราชวราราม เป็นประธานฝ่ายสงฆ์ นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานฝ่ายฆราวาส ในพิธีเจริญพระพุทธมนต์ ตักบาตร และนําเทียนพรรษาไปถวายพระอาราม เนื่องในเทศกาลวันอาสาฬหบูชาและเข้าพรรษา พุทธศักราช 2565 ณ อาคารวัฒนธรรมวิศิษฏ์ กระทรวงวัฒนธรรม เขตห้วยขวาง กรุงเทพมหานคร
นายอิทธิพล กล่าวว่า กระทรวงวัฒนธรรม (วธ.) โดยกรมการศาสนา (ศน.) ร่วมกับ ภาคคณะสงฆ์ หน่วยงานภาครัฐ องค์กรเครือข่ายทางศาสนา ภาคเอกชน และสถานศึกษา จัดกิจกรรมส่งเสริมพระพุทธศาสนา เนื่องในเทศกาลวันอาสาฬหบูชาและเข้าพรรษา พุทธศักราช ๒๕๖5 ระหว่างวันที่ 8 - 14 กรกฎาคม 2565 ทั้งในส่วนกลางและส่วนภูมิภาค เพื่อส่งเสริมให้พุทธศาสนิกชนได้น้อมระลึกถึงคุณของพระรัตนตรัย และได้เข้าวัดปฏิบัติธรรม บําเพ็ญศาสนกิจ รักษาศีล ลด ละ เลิกอบายมุข สืบทอดพระพุทธศาสนา ด้วยการมีส่วนร่วมกิจกรรมส่งเสริมคุณธรรมจริยธรรมในมิติศาสนา
ส่วนกลาง ร่วมกับคณะสงฆ์กรุงเทพมหานคร หน่วยงานภาครัฐ ภาคเอกชน องค์กรเครือข่ายทางศาสนาและสถานศึกษา จัดพิธีเจริญพระพุทธมนต์ ตักบาตร และนําเทียนพรรษาไปถวายพระอาราม จํานวน ๑๐ วัด ประกอบด้วย 1. วัดพระเชตุพนวิมลมังคลาราม เขตพระนคร 2. วัดไตรมิตรวิทยาราม เขตสัมพันธวงศ์ 3. วัดปทุมวนาราม เขตปทุมวัน 4. วัดมหาธาตุยุวราชรังสฤษฎิ์ เขตพระนคร 5. วัดพระราม ๙ กาญจนาภิเษก เขตห้วยขวาง 6. วัดประยุรวงศาวาส เขตธนบุรี 7. วัดบวรนิเวศวิหาร เขตพระนคร 8. วัดหงส์รัตนาราม เขตบางกอกใหญ่ 9. วัดสุทัศนเทพวราราม เขตพระนคร 10. วัดสระเกศ เขตป้อมปราบศัตรูพ่าย
ส่วนภูมิภาค ร่วมกับสํานักงานวัฒนธรรมจังหวัด 76 จังหวัด ภาคคณะสงฆ์ เครือข่าย จัดกิจกรรมตามบริบทของแต่ละพื้นที่ สืบสานเทศกาลและประเพณี อาทิ หล่อเทียนพรรษา ถวายเทียนพรรษา ถวายผ้าอาบน้ําฝน เวียนเทียน สักการะพระบรมสารีริกธาตุ ทั้งในรูปแบบปกติ ณ สถานที่ที่กําหนด (on site) หรือผ่านระบบอินเทอร์เน็ต (online) ผลิตสื่อคุณธรรมจริยธรรมให้เด็กและเยาวชน หรือเปิดพื้นที่แหล่งเรียนรู้สร้างความเข้าใจเกี่ยวกับวันอาสาฬหบูชาและเข้าพรรษา นอกจากนี้ ยังได้จัดทํา Web Application วันสําคัญทางพระพุทธศาสนา นําเสนอวีดิโอแอนิเมชั่น “วันอาสาฬหบูชาและเข้าพรรษา” กิจกรรมหล่อเทียนพรรษา ประจําปีเกิด On line รวมทั้งกิจกรรมธรรมะออนไลน์ เพื่อให้ประชาชนได้ร่วมกิจกรรมตลอดพรรษา
รัฐบาลไทย-ข่าวทำเนียบรัฐบาล-นฤมล ไฟเขียว 2 อุตสาหกรรมฯ เร่งผลิตแรงงานป้อน S-Curve
วันพุธที่ 25 สิงหาคม 2564
นฤมล ไฟเขียว 2 อุตสาหกรรมฯ เร่งผลิตแรงงานป้อน S-Curve
รมช.แรงงาน ขับเคลื่อน 2 อุตสาหกรรม “หุ่นยนต์เพื่อการอุตสาหกรรม-การบินและโลจิสติกส์” เร่งผลิตแรงงานป้อนอุตสาหกรรมเป้าหมายเอสเคิร์ฟ
วันที่ 25 สิงหาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เป็นประธานการประชุมคณะอนุกรรมการพัฒนาแรงงานและประสานงานการฝึกอาชีพในอุตสาหกรรมเป้าหมายเอสเคิร์ฟ ครั้งที่ 4/2564 ผ่านระบบ Video Conference เพื่อติดตามผลการดําเนินงาน และพิจารณาแผนพัฒนาแรงงานและประสานการฝึกอาชีพในอุตสาหกรรมเป้าหมาย (พ.ศ.2565 – 2570) ประกอบด้วยอุตสาหกรรมหุ่นยนต์เพื่ออุตสาหกรรมและอุตสาหกรรมการบินและโลจิสติกส์ โดยมีหม่อมหลวงปุณฑริก สมิติ ที่ปรึกษารัฐมนตรีช่วยว่าการกระทรวงแรงงาน นายสุชาติ พรชัยวิเศษกุล รองปลัดกระทรวงแรงงาน นางสาวจิราภรณ์ ปุญญฤทธิ์ รองอธิบดีกรมพัฒนาฝีมือแรงงาน เข้าร่วมประชุม และนายธวัช เบญจาทิกุล อธิบดีกรมพัฒนาฝีมือแรงงาน ทําหน้าที่เลขานุการ ณ ห้องประชุมสมชาติ เลขาลาวัณย์ ชั้น 10 อาคารกรมพัฒนาฝีมือแรงงาน
ศาสตราจารย์ นฤมล กล่าวว่า การประชุมในวันนี้เป็นการขับเคลื่อนแผนพัฒนาฯ ของ 2 อุตสาหกรรมเป้าหมายที่ได้ผ่านการ Workshops สํารวจความต้องการ และประชุมหารือกับผู้ที่เกี่ยวข้องเสร็จสิ้นแล้ว อุตสาหกรรมแรก ได้แก่ อุตสาหกรรมหุ่นยนต์เพื่ออุตสาหกรรม ประกอบด้วย กลุ่มผู้ผลิตหุ่นยนต์ กลุ่มผู้ใช้หุ่นยนต์ กลุ่มนักบูรณาการระบบ และกลุ่มผู้สร้างเครื่องจักรกลอัตโนมัติ ส่วนอุตสาหกรรมที่สอง ได้แก่ อุตสาหกรรมการบินและโลจิสติกส์ ประกอบด้วย ด้านบริการลูกค้า ด้านการวิเคราะห์และวางแผน ด้านคลังสินค้าและการกระจายสินค้า ด้านการจัดซื้อและจัดหา ด้านเทคโนโลยีโลจิสติกส์ และด้านการขนส่ง โดยจะได้แต่งตั้งคณะทํางานขับเคลื่อนและประสานความร่วมมือกับหน่วยงานที่เกี่ยวข้อง ทั้งหน่วยงานที่ดําเนินการด้าน New Skills / Up Skills / Re Skills ตลอดจนหน่วยฝึกอบรม เพื่อให้การดําเนินงานมีประสิทธิภาพ และเกิดประโยชน์ต่อแรงงานได้อย่างยั่งยืน
ที่ประชุมได้เห็นชอบกับแผนพัฒนาแรงงานฯ ดังกล่าว และได้เสนอให้นําข้อสังเกตบางประการจากคณะอนุกรรมการฯ ไปปรับปรุงข้อมูล เพื่อให้มีความสมบูรณ์และเกิดประโยชน์ต่อการดําเนินงานตามแผนให้ได้มากที่สุด นอกจากนี้ยังได้เสนอให้มีการทบทวนข้อมูลจํานวนความต้องการแรงงานในแต่ละปีจากส่วนงานที่เกี่ยวข้อง เพื่อนําไปสู่การพัฒนาแรงงานให้สอดคล้องกับความต้องการของตลาดแรงงานต่อไป
“แม้ว่าสถานการณ์ของโควิด-19 จะยังคงแพร่ระบาดอย่างต่อเนื่อง แต่แรงงานก็ยังคงต้องได้รับการพัฒนา เพื่อยกระดับฝีมือแรงงานให้เป็นแรงงานที่มีคุณภาพ มีทักษะที่สอดคล้องกับเทคโนโลยีที่เปลี่ยนแปลง และมีโอกาสในการประกอบอาชีพได้ทันทีตามความต้องการของตลาดแรงงาน” รมช.แรงงาน กล่าวทิ้งท้า
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีห่วงกระแสข่าววิพากษ์วิจารณ์พระสงฆ์ ที่มีพฤติกรรมไม่เหมาะสม สั่งการ พศ. เข้มวินัยสงฆ์
วันอาทิตย์ที่ 8 พฤษภาคม 2565
โฆษกรัฐบาลเผย นายกรัฐมนตรีห่วงกระแสข่าววิพากษ์วิจารณ์พระสงฆ์ ที่มีพฤติกรรมไม่เหมาะสม สั่งการ พศ. เข้มวินัยสงฆ์
โฆษกรัฐบาลเผย นายกรัฐมนตรีห่วงกระแสข่าววิพากษ์วิจารณ์พระสงฆ์ ที่มีพฤติกรรมไม่เหมาะสม สั่งการ พศ. เข้มวินัยสงฆ์
วันที่ 8 พ.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความเป็นห่วงต่อกระแสข่าวที่มีการวิพากษ์วิจารณ์ถึงพระสงฆ์ที่มีพฤติกรรมไม่เหมาะสม ส่งผลต่อความศรัทธาของพี่น้องประชาชน สั่งการสํานักงานพระพุทธศาสนา กําชับสํานักงานพระพุทธศาสนาจังหวัด (พศจ.) เข้มงวดพระสงฆ์ให้ปฏิบัติตามหลักพระธรรมวินัยอย่างเคร่งครัด
โฆษกประจําสํานักนายกรัฐมนตรีกล่าวว่า หน้าที่หลักของพระสงฆ์คือ การธํารงรักษา และเผยแผ่พระธรรมคําสอนของพระบรมศาสดาให้ยั่งยืนสืบไป ด้วยสังฆคุณอันยิ่งใหญ่นี้ พุทธศาสนิกชนจึงควรรู้จักการปฏิบัติตนต่อพระภิกษุสงฆ์ที่เหมาะสม หน้าที่หลักของพระสงฆ์ในพระพุทธศาสนา ได้แก่ การศึกษาหลักคําสอนทางพระพุทธศาสนา แล้วปฏิบัติตาม พร้อมทั้งนําหลักคําสอนมาเผยแผ่แก่ประชาชน การจะปฏิบัติกิจใด ๆ ก็ตามต้องไม่ละเลยการประพฤติในส่วนที่เรียกว่า “พรหมจรรย์” ซึ่งเป็นความประพฤติเพื่อความประเสริฐ เพื่อบรรลุถึงความสิ้นกิเลส โดยประพฤติให้เป็นไปตามพุทธบัญญัติและต้องเอื้อเฟื้อ ไม่ละเมิดพุทธอาณัติอันเป็นข้อห้ามมิให้ประพฤติ หรือเรียกว่าประพฤติให้เป็นไปตามพระธรรมวินัย
“นายกรัฐมนตรี ขอให้ พศจ. เร่งประสานงานกับเจ้าคณะปกครองสงฆ์ในพื้นที่อย่างใกล้ชิด พร้อมลงพื้นที่ตรวจสอบข้อเท็จจริง และหาแนวทางร่วมกันในการทําความเข้าใจต่อสังคมให้ถูกต้อง รวมถึงสอดส่องดูแล ให้พระภิกษุสงฆ์ปฏิบัติตามคําสั่งมหาเถรสมาคม เป็นตัวอย่างที่ดีแก่ประชาชน สร้างศรัทธา สร้างความเลื่อมใส ร่วมกันทํานุบํารุงศาสนาให้เจริญรุ่งเรืองก้าวหน้าต่อไป” นายธนกรฯ กล่าว
รัฐบาลไทย-ข่าวทำเนียบรัฐบาล-กรมทางหลวงชนบท เตรียมแผนอำนวยความสะดวกและปลอดภัยให้ประชาชน
วันอังคารที่ 29 มีนาคม 2565
กรมทางหลวงชนบท เตรียมแผนอํานวยความสะดวกและปลอดภัยให้ประชาชน
พร้อมรองรับการเดินทางช่วงเทศกาลสงกรานต์ 2565 ตามนโยบายของรัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท (ทช.) กระทรวงคมนาคม เปิดเผยว่า ในช่วงเทศกาลสงกรานต์ เป็นช่วงที่มักจะมีปริมาณการจราจรบนท้องถนนเพิ่มขึ้นเป็นจํานวนมาก เนื่องจากการเดินทางท่องเที่ยวและกลับภูมิลําเนาของประชาชน ทช. ได้คํานึงถึงความสําคัญด้านความปลอดภัยระหว่างการเดินทางในช่วงเวลาดังกล่าว จึงได้จัดเตรียมแผนอํานวยความสะดวกและปลอดภัย รองรับการเดินทางของประชาชนช่วงเทศกาลสงกรานต์ 2565 (ระหว่างวันที่ 11 - 17 เมษายน 2565) ภายใต้การรณรงค์ “เดินทางสะดวก ปลอดภัย ห่างไกล COVID-19” เพื่อเป็นแนวทางในการปฏิบัติทั้งส่วนกลางและส่วนภูมิภาค โดยบูรณาการร่วมกับหน่วยงานในพื้นที่ เพื่อร่วมป้องกันและลดอุบัติเหตุทางถนน ตลอดจนดําเนินการเตรียมความพร้อมของสายทางบนโครงข่ายคมนาคมให้มีความสะดวกปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยมีแผนในการดําเนินการดังนี้
ช่วงเตรียมความพร้อมและช่วงการรณรงค์ (ระหว่างวันที่ 10 มีนาคม - 10 เมษายน 2565)
- ปรับปรุงซ่อมแซมถนนและสะพานในความรับผิดชอบให้มีความสะดวกปลอดภัย พร้อมติดตั้งอุปกรณ์อํานวยความปลอดภัย ไฟฟ้าแสงสว่าง และสัญญาณจราจรให้ครบถ้วน
- ตรวจสอบปรับปรุงป้ายจราจร เครื่องหมายจราจร ไฟฟ้าแสงสว่าง รวมถึงไฟสัญญาณจราจรในเส้นทางลัดทางเลี่ยงและเส้นทางเข้าแหล่งท่องเที่ยวให้สามารถใช้งานได้ตามปกติ
- วางแผนการดําเนินงานในบริเวณโครงการก่อสร้างหรือบูรณะถนนและสะพานให้สอดคล้องกับช่วงเทศกาล พร้อมเร่งเตรียมความพร้อมคืนพื้นผิวจราจรให้ประชาชนสัญจรได้อย่างสะดวกและปลอดภัย
- ตรวจสอบเตรียมความพร้อมระบบสายด่วน 1146 ระบบ CCTV ระบบวิทยุสื่อสาร และระบบ Conference
- ประชาสัมพันธ์และรณรงค์การอํานวยความสะดวกและปลอดภัยของ ทช. ผ่านช่องทางต่าง ๆ
ช่วงควบคุมเข้มข้น (ระหว่างวันที่ 11 - 17 เมษายน 2565)
- คืนพื้นผิวจราจรพร้อมหยุดการดําเนินงานในบริเวณโครงการก่อสร้างหรือบูรณะถนนและสะพาน พร้อมติดตั้งป้ายจราจร เครื่องหมายเตือน อุปกรณ์อํานวยความปลอดภัย ไฟแสงสว่าง และไฟสัญญาณจราจรให้ครบถ้วน
- จัดตั้งศูนย์ความปลอดภัยทั้งส่วนกลางและส่วนภูมิภาค พร้อมจัดเจ้าหน้าที่ประสานงานทั้งหน่วยงานภายในและภายนอก รวมถึงจัดเจ้าหน้าที่ประจําสายด่วน 1164 ระบบ CCTV ระบบวิทยุสื่อสาร และระบบ Conference
- จัดตั้งหน่วยบริการประชาชน โดยพิจารณาจากความเหมาะสมของแต่ละพื้นที่และสถานการณ์การแพร่ระบาดของโรคติดเชื้อไวรัส COVID-19
- จัดชุดตรวจการณ์เฝ้าระวังอุบัติเหตุ เฝ้าระวังเส้นทาง เพื่ออํานวยความสะดวกและปลอดภัยแก่ผู้ใช้ทาง พร้อมทั้งติดตั้งสัญญาณไฟแจ้งเตือน บริเวณจุดเสี่ยง ทางลาดชัน และบริเวณที่เกิดอุบัติเหตุบ่อยครั้ง พร้อมเข้าเก็บข้อมูลจุดที่เกิดอุบัติเหตุ
ช่วงหลังเทศกาล (ระหว่างวันที่ 18 เมษายน - 18 พฤษภาคม 2565)
- รวบรวมสรุปข้อมูลอุบัติเหตุ วิเคราะห์ ประมวลผล พร้อมทั้งเสนอแนวทางแก้ไขและป้องกัน
- สนับสนุนงบประมาณในการปรับปรุงและแก้ไข จุดอันตรายที่เกิดอุบัติเหตุช่วงควบคุมเข้มข้น
- เร่งดําเนินการปรับปรุงและแก้ไข (ระยะสั้น) จุดที่เกิดอุบัติเหตุให้แล้วเสร็จโดยเร็ว
อย่างไรก็ตาม ในช่วงเทศกาลสงกรานต์นี้ ทช. ขอร่วมส่งประชาชนเดินทางกลับบ้านอย่างปลอดภัย พร้อมทั้งปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 อย่างเคร่งครัด โดยประชาชนสามารถติดต่อสอบถามเส้นทางของกรมทางหลวงชนบทหรือแจ้งเหตุได้ที่สายด่วนกรมทางหลวงชนบท โทร. 1146 หรือเว็บไซต์ www.drr.go.th
รัฐบาลไทย-ข่าวทำเนียบรัฐบาล-รมต. นร. นายอนุชา ย้ำรัฐบาลพร้อมช่วยเหลือทุกฝ่ายอย่างเต็มที่ เตรียมนำข้อเสนอตั้งแคมป์คนงานในพื้นที่ก่อสร้างให้นายกรัฐมนตรีพิจารณา
วันอังคารที่ 7 ธันวาคม 2564
รมต. นร. นายอนุชา ย้ํารัฐบาลพร้อมช่วยเหลือทุกฝ่ายอย่างเต็มที่ เตรียมนําข้อเสนอตั้งแคมป์คนงานในพื้นที่ก่อสร้างให้นายกรัฐมนตรีพิจารณา
รมต. นร. นายอนุชา ย้ํารัฐบาลพร้อมช่วยเหลือทุกฝ่ายอย่างเต็มที่ เตรียมนําข้อเสนอตั้งแคมป์คนงานในพื้นที่ก่อสร้างให้นายกรัฐมนตรีพิจารณา
วันนี้ (7 ธันวาคม 2564) เวลา 14.30 น. ณ ห้องประชุมอรรถไกวัลวที สํานักงานปลัดสํานักนายกรัฐมนตรี นายอนุชา นาคาศัย รัฐมนตรีประจําสํานักนายกรัฐมนตรี เป็นประธานการประชุมหารือเพื่อพิจารณากําหนดแนวทางการให้ความช่วยเหลือผู้ประกอบกิจการก่อสร้าง ซึ่งเป็นไปตามที่สมาคมอุตสาหกรรมก่อสร้างไทย ในพระบรมราชูปถัมภ์ได้มีหนังสือขอความอนุเคราะห์รัฐมนตรีประจําสํานักนายกรัฐมนตรีเป็นเจ้าภาพจัดการประชุมเรื่องการใช้รถบรรทุกน้ํามันสําหรับธุรกิจก่อสร้าง โดยมี นายชนะศักดิ์ อัตถาวงศ์ ที่ปรึกษารัฐมนตรีประจําสํานักนายกรัฐมนตรี นายอนุรุทธิ์ นาคาศัย ที่ปรึกษารัฐมนตรีประจําสํานักนายกรัฐมนตรี นายสมพาศ นิลพันธ์ ที่ปรึกษาสํานักงานปลัดสํานักนายกรัฐมนตรี นายอิทธิพล ช่างกลึงดี ผู้อํานวยการศูนย์บริการประชาชน สํานักงานปลัดสํานักนายกรัฐมนตรี ผู้แทนกรมธุรกิจพลังงาน ผู้แทนกรมการขนส่งทางบก ผู้แทนกรมโรงงานอุตสาหกรรม ผู้แทนกรมโยธาธิการและผังเมือง และนางสาวลิซา งามตระกูลพานิชย์ นายกสมาคมอุตสาหกรรมก่อสร้างไทย ในพระบรมราชูปถัมภ์ เข้าร่วม
ภายหลังการหารือ รัฐมนตรีประจําสํานักนายกรัฐมนตรี กล่าวว่า รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี มีความห่วงใยทุกภาคส่วน รวมถึงภาคเอกชน ผู้ประกอบการ ซึ่งในการดําเนินงานต่างๆ ตามข้อเสนอนั้นต้องยึดตามกฎระเบียบของบ้านเมือง และนึกถึงประชาชนส่วนรวมเป็นหลัก สําหรับการหารือในวันนี้ ตนทําหน้าที่เป็นตัวกลางในการประสานงานเพื่อให้หน่วยงานที่เกี่ยวข้อง ประกอบด้วย กรมธุรกิจพลังงาน กรมการขนส่งทางบก กรมโรงงานอุตสาหกรรม กรมโยธาธิการและผังเมือง ได้มาหารือร่วมกันเพื่อให้ความช่วยเหลือตามที่ทางสมาคมฯ ได้ยื่นหนังสือมา โดยเบื้องต้นในเรื่องของยานพาหนะขนส่งน้ํามันเชื้อเพลิงที่มีหัวจ่ายน้ํามัน มีหลายส่วนเกี่ยวข้องจึงต้องมีการหารือโดยละเอียดและรอบคอบอีกครั้ง ส่วนเรื่องของการตั้งแคมป์คนงานในพื้นที่ก่อสร้าง ตนจะนําเรื่องนี้หารือนายกรัฐมนตรีเพื่อพิจารณามอบหมายหน่วยงานที่เกี่ยวข้องพิจารณาความเป็นไปได้ในการปรับปรุงแก้ไขกฎกระทรวงที่เกี่ยวข้องต่อไป
“นายกรัฐมนตรีเข้าใจถึงความเดือดร้อน และปัญหาของพี่น้องประชาชน ที่ผ่านมาได้สั่งการหน่วยงานที่รับผิดชอบเร่งแก้ไขปัญหา บรรเทาความเดือดร้อนของประชาชนรวมถึงความเดือดร้อนของผู้ประกอบการด้านต่างๆ บนสถานการณ์การแก้ไขปัญหาการแพร่ระบาดโควิด-19 ควบคู่ไปด้วย นายกรัฐมนตรียืนยันทําทุกอย่างให้เดินหน้าต่อไปให้ได้ ขอให้เชื่อมั่นว่ารัฐบาลพร้อมดูแล แก้ไขปัญหาอย่างเต็มที่” รัฐมนตรีประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-PM pleased with Thailand’s elevation to Tier 2 in 2022 Trafficking in Persons (TIP) Report
วันพฤหัสบดีที่ 21 กรกฎาคม 2565
PM pleased with Thailand’s elevation to Tier 2 in 2022 Trafficking in Persons (TIP) Report
PM pleased with Thailand’s elevation to Tier 2 in 2022 Trafficking in Persons (TIP) Report
July 20, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was pleased with U.S. Department of State’s 2022 Trafficking in Persons (TIP) Report which elevates Thailand to Tier 2.
On July 19, 2022, the U.S. Department of State released its 2022 Trafficking in Persons (TIP) Report, according to which Thailand is ranked in ‘Tier 2’, an upgrade from ‘Tier 2 Watch List’ last year.
According to the 2022 TIP Report, the Thai Government demonstrated overall increasing efforts for the elimination of trafficking, considering the impact of the COVID-19 pandemic on its anti-trafficking capacity. These efforts included increasing the number of trafficking investigations, finalizing a national referral mechanism (NRM) that authorized a 45-day reflection period, establishing a new trafficking victim identification center, and developing guidelines for labor officials to refer suspected trafficking victims to multidisciplinary teams, among others.
The U.S. Department of State also honored 6 TIP heroes from across the world who have devoted their lives to the fight against human trafficking, among whom is Ms. Apinya Tajit, Deputy Director of the Stella Maris Seafarer’s Center. Khun Apinya is recognized for her tireless assistance to workers exploited in forced labor. She has also played an active role in raising awareness of child trafficking.
The Government Spokesperson added that the Prime Minister has placed high priority on the implementation of anti-trafficking in person policy, and announced it as a national agenda to seriously mobilize operations against human trafficking, and protect human integrity in accordance with the humanitarian principle which Thailand has always adhered to. The country stands ready to work together with various sectors, both domestic and overseas, to eradicate trafficking in person and forced labor of all forms. The Prime Minister also took the opportunity to thank all concerned sectors and individuals for joining forces in fighting against human trafficking, and expressed hope that they continue with this endeavor in order for Thailand to be free from such problem.
รัฐบาลไทย-ข่าวทำเนียบรัฐบาล-การท่าเรือแห่งประเทศไทย กระทรวงคมนาคม ร่วมกับสำนักงานส่งเสริมเศรษฐกิจดิจิทัล ยกระดับท่าเรือแหลมฉบังเป็น Smart City
วันอังคารที่ 18 มกราคม 2565
การท่าเรือแห่งประเทศไทย กระทรวงคมนาคม ร่วมกับสํานักงานส่งเสริมเศรษฐกิจดิจิทัล ยกระดับท่าเรือแหลมฉบังเป็น Smart City
...
เรือโท ยุทธนา โมกขาว รองผู้อํานวยการการท่าเรือแห่งประเทศไทย สายบริหารการเงินและกลยุทธ์องค์กร รักษาการแทน ผู้อํานวยการการท่าเรือแห่งประเทศไทย กระทรวงคมนาคม เปิดเผยว่า การท่าเรือแห่งประเทศไทย (กทท.) ร่วมกับสํานักงานส่งเสริมเศรษฐกิจดิจิทัล (สศด.) ผลักดันนโยบายการบริหารการจราจร และการบูรณาการด้านข้อมูลเทคโนโลยีดิจิทัล เพื่อดําเนินการพัฒนาท่าเรืออัจฉริยะ (Smart Port) ในพื้นที่ท่าเรือแหลมฉบัง (ทลฉ.) มุ่งสู่การเป็นเมืองอัจฉริยะ Smart City พร้อมพัฒนาสังคมและสิ่งแวดล้อมที่ทันสมัยช่วยแก้ปัญหาการจราจรของ ทลฉ. อย่างยั่งยืน โดยมีข้อตกลงความร่วมมือฯ เป็นระยะเวลา 3 ปี หลังจากสิ้นสุดของระยะเวลาตามบันทึกข้อตกลงความร่วมมือฉบับแรกในวันที่ 11 มกราคม 2565
โครงการพัฒนา Smart City ในพื้นที่ ทลฉ. ประกอบด้วย การส่งเสริมด้านการบูรณาการข้อมูลกับหน่วยงานที่เกี่ยวข้อง อาทิ สายเรือ ผู้ประกอบการท่าเทียบเรือ กรมศุลกากร ผู้ประกอบการขนส่งสินค้า พัฒนาระบบการบริหารจัดการท่าเรืออัจฉริยะ (Smart Port) และระบบอิเล็กทรอนิกส์ เพื่อช่วยบริหารเวลารถบรรทุกสินค้าเข้าออก ทลฉ. (Truck Queue) เป็นต้น มีวัตถุประสงค์เพื่อมุ่งพัฒนาระบบท่าเรืออัจฉริยะ (Smart Port System) ส่งเสริมให้เกิดการต่อยอดการใช้ประโยชน์จากข้อมูลท่าเรืออัจฉริยะให้มีศักยภาพ เพิ่มความคล่องตัวในการบริหารจัดการตู้คอนเทนเนอร์ ลดต้นทุนโลจิสติกส์ แก้ปัญหาการจราจร ลดมลภาวะและปัญหาสิ่งแวดล้อม เพิ่มคุณภาพชีวิตให้กับชุมชนโดยรอบ ทลฉ. โดยระบบดังกล่าวจะมีการเชื่อมโยงข้อมูลการขนส่งหลากหลายรูปแบบ ทั้งทางถนน ทางเรือและทางรางร่วมกับหน่วยงานที่เกี่ยวข้อง อาทิ สายเรือ ผู้ประกอบการท่าเทียบเรือ ผู้ประกอบการรถขนส่งสินค้า ผ่านระบบเทคโนโลยีดิจิทัล ได้แก่ Smart Port Traffic (ระบบจัดการข้อมูลการจราจร) Smart Port EDI (ระบบเชื่อมต่อ Big Dataจากระบบต่าง ๆ) Smart Port Payment (ระบบชําระเงินแบบ QR Code) เป็นต้น
รองผู้อํานวยการการท่าเรือแห่งประเทศไทย สายบริหารการเงินและกลยุทธ์สารรักษาการแทน ผู้อํานวยการ กทท. กล่าวเพิ่มเติมว่า “กทท. มีหน้าที่ผลักดันให้เกิดการบูรณาการข้อมูล สนับสนุนและส่งเสริมการนําร่องสู่การรวบรวมและเป็นศูนย์กลางการแลกเปลี่ยนข้อมูล เพื่อพัฒนาท่าเรืออัจฉริยะสําหรับ ทลฉ. พร้อมส่งเสริมให้มีการนําข้อมูลที่เกิดขึ้นไปวิเคราะห์ พัฒนาบริการต่อยอดเพื่อให้เกิดประโยชน์ต่อ กทท. และอุตสาหกรรมดิจิทัลในอนาคต”
รัฐบาลไทย-ข่าวทำเนียบรัฐบาล-รฟม. มั่นใจ งานโครงสร้างใต้ดินโครงการรถไฟฟ้าปลอดภัย 100%
วันพฤหัสบดีที่ 1 กรกฎาคม 2564
รฟม. มั่นใจ งานโครงสร้างใต้ดินโครงการรถไฟฟ้าปลอดภัย 100%
งานอุโมงค์ทางวิ่งแล้วเสร็จทั้งหมด ก่อนประกาศปิดแคมป์คนงานและสถานที่ก่อสร้าง
ตามที่ได้มีประกาศข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ.2558 (ฉบับที่ 25) ลงวันที่ 26 มิถุนายน 2564 และประกาศกรุงเทพมหานคร เรื่อง สั่งปิดสถานที่เป็นการชั่วคราว (ฉบับที่ 34) ลงวันที่ 27 มิถุนายน 2564 โดยสรุปว่า ให้ปิดสถานที่ก่อสร้าง หรือพื้นที่ดําเนินการก่อสร้างหรือสถานที่ก่อสร้าง รวมทั้งให้หยุดงานก่อสร้างและห้ามการเดินทางและเคลื่อนย้ายแรงงาน เป็นต้น
และต่อมาได้ปรากฏข่าวในสื่อมวลชนและสื่อออนไลน์ต่าง ๆ ว่า งานขุดระดับลึกในพื้นที่กรุงเทพมหานคร ซึ่งเป็นดินอ่อนและมีระดับน้ําใต้ดินที่สูงเพิ่มมากขึ้น ซึ่งจะต้องมีการควบคุมระดับน้ําใต้ดินในช่วงระหว่างการก่อสร้างอยู่ตลอดเวลา เพื่อให้โครงสร้างใต้ดินมีเสถียรภาพและมีความปลอดภัย หากต้องหยุดงานก่อสร้างอย่างกระทันหัน อาจทําให้เกิดการวิบัติและเป็นอันตรายต่อสาธารณชนได้
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ขอเรียนว่า การก่อสร้างโครงการรถไฟฟ้าใต้ดินของ รฟม. มีความปลอดภัย 100% โดยปัจจุบันงานก่อสร้างอุโมงค์ทางวิ่งรถไฟฟ้าใต้ดินได้ดําเนินการแล้วเสร็จทั้งหมดแล้ว ส่วนงานก่อสร้างสถานีรถไฟฟ้าใต้ดินทุกสถานีได้ดําเนินการเทคอนกรีตชั้น Base Slab เสร็จเรียบร้อยแล้ว โดย รฟม. ได้กําชับให้ผู้รับจ้างงานก่อสร้างโครงการรถไฟฟ้าทุกสายของ รฟม. ปฏิบัติตามประกาศข้อกําหนดฯ ฉบับที่ 25 และประกาศกรุงเทพมหานครฯ ฉบับที่ 34 อย่างเคร่งครัด
ทั้งนี้ อาจจะมีงานรื้อย้ายสาธารณูปโภคของโครงการรถไฟฟ้าที่อาจได้รับผลกระทบจากการหยุดงานก่อสร้างบ้าง เช่น งานวางท่อสาธารณูปโภคใต้ดินโดยใช้วิธีขุดเจาะลากท่อในแนวราบ หรือ Horizontal Directional Drill (HDD) ที่อาจจะต้องดําเนินการขุดเจาะใหม่หลังจากที่มีการผ่อนปรนให้สามารถเข้าดําเนินการก่อสร้างได้
ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ CallCenter รฟม. โทร. 0 2716 4044
รัฐบาลไทย-ข่าวทำเนียบรัฐบาล-รมว.พม. ดึงภาคีเครือข่าย ลงพื้นที่ช่วยเหลือคุณยาย อายุ 77 ปี อาศัยอยู่เพียงลำพังในเพิงไม้หลังคาสังกะสี ไม่มีญาติดูแล ที่ย่านบางซื่อ กทม.
วันพฤหัสบดีที่ 30 กันยายน 2564
รมว.พม. ดึงภาคีเครือข่าย ลงพื้นที่ช่วยเหลือคุณยาย อายุ 77 ปี อาศัยอยู่เพียงลําพังในเพิงไม้หลังคาสังกะสี ไม่มีญาติดูแล ที่ย่านบางซื่อ กทม.
รมว.พม. ดึงภาคีเครือข่าย ลงพื้นที่ช่วยเหลือคุณยาย อายุ 77 ปี อาศัยอยู่เพียงลําพังในเพิงไม้หลังคาสังกะสี ไม่มีญาติดูแล ที่ย่านบางซื่อ กทม.
เมื่อวันที่ 29 ก.ย. 64เวลา 10.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่เยี่ยมและช่วยเหลือคุณยาย อายุ 77 ปี อาศัยอยู่เพียงลําพังในเพิงไม้หลังคาสังกะสี ไม่มีญาติดูแล สามารถช่วยเหลือตัวเองได้ แต่ต้องใช้ Walker พยุงตัวเวลาเดิน มีอาการหลงลืม ภายในชุมชนตรอกข้างโรงหนังเฉลิมรัฐ เขตบางซื่อกทม. โดยได้บูรณาการลงพื้นที่ให้ความช่วยเหลือร่วมกับ กรมพัฒนาสังคมและสวัสดิการ (พส.) กรมกิจการผู้สูงอายุ (ผส.) กรุงเทพมหานคร โดยสํานักงานเขตบางซื่อและสํานักอนามัย กระทรวงกลาโหม อาสาสมัครพัฒนาสังคมและความมั่นคงของมนุษย์ (อพม.) เขตบางซื่อ รวมทั้งภาคีเครือข่ายกระทรวง พม. ในพื้นที่
นายจุติ กล่าวว่า วันนี้ ตนเดินทางมาลงพื้นที่พร้อมกับภาคีเครือข่าย เพื่อช่วยเหลือผู้ประสบปัญหาทางสังคม ซึ่งสําเร็จได้เพราะทุกฝ่ายให้ความร่วมมือช่วยเหลือคุณยาย อายุ 77 ปี ที่มีอาการป่วยและอยู่ในภาวะยากลําบาก ลูกหลานไม่ได้อาศัยอยู่ด้วย คุณยายอยู่อย่างนี้มานานเพราะเข้าไม่ถึงสวัสดิการของรัฐ เนื่องจากไม่มีบัตรประชาชน ทั้งนี้ ได้มีการประสานงานกับกระทรวงมหาดไทยและกระทรวง พม. ซึ่งมีหน้าที่หลักที่จะเข้ามาช่วยให้มีสิทธิได้ถูกต้องตามกฎหมายและสามารถเข้าถึงสวัสดิการสังคมได้ เรามาดูแลกันตามที่พลเอก ประยุทธ์ จันทร์โอชา นายกรัฐมนตรี ได้ให้นโยบายไว้ว่า เราจะไม่ทิ้งใครไว้ข้างหลัง ทุกกระทรวงพร้อมที่จะดูแลประชาชนทุกคน โดยเราอยากให้ประชาชนร่วมมือกันชี้เป้าเฝ้าระวัง ให้ประชาชนเข้าถึงและได้รับความช่วยเหลือ โดยตนยืนยันว่าการช่วยเหลือจะไม่ทําเพียงครั้งเดียว แต่จะทําอย่างต่อเนื่อง อย่างไรก็ตาม ตนขอขอบคุณภาคีเครือข่ายทุกภาคส่วนที่เข้ามาช่วยเหลือกันในวันนี้ หวังว่าเป็นนิมิตหมายที่ดีในการทํางานร่วมมือกันทุกฝ่าย ตามนโยบายของรัฐบาลว่า จะไม่ให้มีช่องว่างระหว่างหน่วยงานราชการกับประชาชน ซึ่งจะเป็นจุดยืนยันได้ว่าทุกคนให้ความร่วมมืออย่างเต็มที่
นายจุติ กล่าวเพิ่มเติมว่า หากกลุ่มเปราะบางและประชาชนประสบปัญหาทางสังคมและได้รับความเดือดร้อนจากผลกระทบของโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง 2) สายด่วนคนพิการ โทร. 1479บริการ 24 ชั่วโมง และ 3) สํานักงานพัฒนาสังคมและความมั่นคงของมนุษย์จังหวัด และอาสาสมัครพัฒนาสังคมฯ (อพม.) ในพื้นที่